armvectores/hy_wikipedia_2023 huggingface dataset:
Ագերզե

Ագերզե (ռուս.՝ Агерзе), գյուղ Ռուսաստանի Թաթարստան հանրապետության Ազնակաևսկի շրջանի կազմում։
Բնակչությունը 2000 թվականին գրանցված տվյալներով կազմում էր 448 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկայա Շկարովկա

Վելիկայա Շկարովկա (ուկրաիներեն՝ Велика Шкарівка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Վելիկայա Շկարովկա գյուղում բնակվում էր 380 մարդ։ Բնակավայրը զբաղեցնում է 80 կմ² տարածք։ Բնակչության խտությունը կազմում էր 4750 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնի Լյուկ

Վերխնի Լյուկ (ռուս.՝ Верхний Люк), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիվերգենտ. գլուխ 2։ Ինսուրգենտ

Դիվերգենտ, գլուխ 2։ Ինսուրգենտ, (անգլ.՝ Insurgent), ֆիլմի ռեժիսոր Ռոբերտ Շվենտկե։ Պրեմիերան կայացել է 2015 թվականի մարտի 19–ին։


== Սյուժե ==
Միայն մեկ որոշումը կարող է փոխել քեզ կամ ոչնչացնել։ Բայց պետք չէ մոռանալ, որ յուրաքանչյուր որոշում ունի իր հետևանքները։ Չնայած խմբավորումների ավերակներին՝ Թրիս Փրիորը շարունակում է փորձել փրկել ինքն իրեն և նրանց, ում սիրում է։ Նա պայքարում է իրեն հետևող վշտի դեմ, անհատական դառնալու և ներելու խնդիրների դեմ։ Նաև հավատարմության հարցերի, հավատի և սիրո մեջ փորձում է գտնել իրեն։


== Դերերում ==
Բեաթրիս (Թրիս) Փրայոր - Շեյլին Վուդլի
Թոբիաս (Ֆոր) Իթն - Թեո Ջեյմս
Էրիկ - Ջայ Կորտնի
Փիթեր - Մայլզ Թելլեր
Ջինին Մետյուս - Քեյթ Ուինսլեթ
Քեյլեբ Պրայոր - Էնսել Էլգորտ
Քրիստինա - Զոի Կրավից
Թորի - Մեգգի Քյու
Էվելին - Նաոմի Ուոտս
Ջոանա - Օկտավիա Սպենսեր
Ջեկ Քենգ - Դենիել Դե Կիմ


== Ծանոթագրություններ ==


== Արտաքին հղումներ ==
Ինսուրգենտ ֆիլմը cinemania.am կայքում Archived 2020-02-24 at the Wayback Machine.
«Դիվերգենտ, գլուխ 2։ Ինսուրգենտ»(անգլ.) ֆիլմը Internet Movie Database կայքում
Տոնենգո

Տոնենգո (իտալ.՝ Tonengo), կոմունա Իտալիայի Պիեմոնտ մարզի Աստի գավառում։
Բնակչությունը կազմում է՝ 214 մարդ (2008)։ Բնակչության խտությունը՝ 39 մարդ/կմ²։ Տարածքը կազմում է 6 կմ²։ Փոստային ինդեքս՝ 14023։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոս։ 0141 908112
Էլեկտրոնային փոստ։ tonengo@ruparpiemonte.it
Պաշտոնական կայք։http://www.comune.tonengo.at.it/


== Արտաքին հղումներ ==
Գլխավոր էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ամիանտոս

Ամիանտոս (հուն․՝ Αμίαντος), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 228 մարդ, հիմնականում՝ հույն կիպրացիներ։
Մինչ 1974 թվականի թուրքերի ներխուժումը գյուղում և հարակից տարածքներում բնակվել են նաև թուրքեր, որոնք հետագայում տեղահանվել են։


== Ժողովրդագրություն ==


== Ծանոթագրություններ ==
Ռագնա Նիելսեն

Ռագնա Նիելսեն (նորվ.՝ Ragna Vilhelmine Nielsen, հուլիսի 17, 1845(1845-07-17), Քրիստիանիա, Նորվեգիա - սեպտեմբերի 29, 1924(1924-09-29), Քրիստիանիա, Նորվեգիա), նորվեգացի մանկավարժ, դպրոցի տնօրեն, հրապարակախոս, կազմակերպիչ, քաղաքական գործիչ և ֆեմինիստ։


== Անձնական կյանք ==
Ռագնա Նիելսենը ծնվել է Քրիստիանայում։ Ջորգեն Աքսել Նիկոլայ Ուլմաննի և մանկավարժ, հրապարակախոս, գրական քննադատ և ֆեմինիստ Քաթրին Յոհաննե Ֆրեդրիկկե Վիլհելմինե Դունկերի դուստրը։ 1879 թվականին ամուսնացել է Լյուդվիգ Նիելսենի հետ և բնակություն հաստատել Տրոմսոյում։ Զույգը բաժանվել է 1884 թվականին՝ երբ նա վերադարձել է Քրիստիանիա։ Նա քաղաքական գործիչ Վիգգո Ուլլմաննի քույրն էր։


== Կարիերա ==
Փոքր հասակում Ռագնան հաճախել է իր մայրիկի դպրոցը՝ աղջիկների համար, այնուհետև, մինչև 1860 թվականը սովորել է Հարթվիգ Նիսսենի՝ աղջիկների համար մասնավոր դպրոցում։ 1862 թվականից նա Նիսսենի դպրոցում անցել է աշխատանքի, որտեղ ուսուցանել է մինչև 1879 թվականը։ Մինչև 1884 թվականը Տրոմսոյում աշխատում էր որպես ուսուցիչ։ 1885 թվականին, Քրիստիանիայում հիմնադրել է Fru Nielsens Latin- og Realskole դպրոցը։ Այն սկզբում եղել է միայն աղջիկների դպրոց, սակայն շուտով դարձել է սովորական դպրոց՝ և՛ աղջիկների և՛ տղաների համար։ Նա դարձել է Նորվեգիայում միջնակարգ դպրոցի (նորվ.՝ gymnas) առաջին տնօրենը։ Երկու ժամանակաշրջան ղեկավարել է Նորվեգիայի կանանց իրավունքների ասոցիացիան՝ 1886-1888 թվականներին և 1889-1895 թվականներին։ Նա հիմնադրել կամ համահիմնադիր է եղել մի շարք կազմակերպությունների, այդ թվում, 1885 թվականին՝ Kvindestemmeretsforeningen, 1890 թվականին՝ Norske kvindelige Handelsstands Forening, 1891 թվականին՝ Norsk Fredsforening և 1898 թվականին՝ Hjemmenes Vel-ը։ 1901 - 1904 թվականներին ընտրվել է Քրիստիանիայի քաղաքային խորհրդի անդամ։ 1907 թվականին համահիմնադիր է եղել Riksmålsforeningen լեզվական կրթության կազմակերպությանը, որը ղեկավարել է 1909 - 1910 թվականներին։ Նա մասնակցել է սպիրիտուալիզմ կրոնական շարժմանը և 1917 թվականին համահիմնադիր է եղել Norsk Selskap for Psykisk Forskning -ին։


== Գրականություն ==
Akvarellen av Observatoriet i Oslo er malt av Ragna Ullmann. Akvarellen bærer påskriften R.U. - 1871. Bildet tilhører Oslo Museum.
Nielsen, Ragna (1892). Hedda Gabler og Thea Elvsted: foredrag : holdt i N.K.F. onsdag 13. januar. Kristiania: Dagbladets bogtrykkeri.
Nielsen, Ragna (1895). Norsk Kvindesagsforenings Andragende til Justisdepartementet: et Ord til Kvinder i By og Bygd. Kristiania: Aschehoug.
Nielsen, Ragna (1904). Norske Kvinder i det 19de Aarhundrede. Kristiania: Det norske Aktieforlag.
Nielsen, Ragna (1915). "Bare en liten hjertefeil" og andre historier. Kristiania: Aschehoug.
Mari Jonassen Livet er et pust Ragna Nielsen en biografi 2011 ISBN 978-82-03-29320-7
Astrid Lorenz Fra de frimodiges leir: Ragna Nielsen, født Ullmann skolearkitekt og kvinnereformator, 2014 ISBN 978-82-03-22271-9


== Ծանոթագրություններ ==


== Արտաքին հղումներ ==
Arkiv etter Ragna Nielsen hos Nasjonalbiblioteket  (նորվ.)
Politiske taler av Ragna Nielsen, virksommeord.uib.no (նորվ.)
Մոտոցիկլետ

Մոտոցիկլետ (ֆրանս. motocycle - լատ. mōtor - շարժում առաջացնող, և հուն. κύκλος - շրջան, ակ), երկու, երեք կամ չորսականի՝ մեխանիակական շարժիչ ունեցող տրանսպորտային միջոց։
Առաջին մոտոցիկլետը (որի անիվները փայտից էին) ստեղծվել է 1885 թվականին գերմանացի ինժեներներ Գոթլիբ Դայմլերի և Վիլհելմ Մայբախի կողմից։
Համարվում է ոչ միայն երթևեկության միջոց, այլ նաև սպորտային տեխնիկա։
2003 թվականից մոտոցիկլետների համաշխարհային արտադրության աճը է կազմել է 42 %։ Ամենամեծ պահանջարկը՝ Ասիական երկրներում է։ 
2006 թվականին ամբողջ աշխարհում արտադրվել է 44,1 մլն. մոտոցիկլ։
Մոտոցիկլետները նախատեսված են 1–2 ուղևորի համար։ Դրանք օգտագործվում են սպորտում և ակտիվ հանգստի համար։ Տարբեր մասնագիտությունների մարդիկ, օրինակ՝ ոստիկանները, ցրիչները, ապրանքների առաքիչներն աշխատանքի ընթացքում օգտվում են մոտոցիկլետներից։ Տրանսպորտով գերհագեցած փողոցներում մոտոցիկլետն ավելի շարժունակ է, քան ավտոմեքենան։
Առաջին բենզինով աշխատող շարժիչով մոտոցիկլետը կառուցել է Գոտլիբ Դայմլերը 1885 թվականին Գերմանիայում։ 
Հեծանիվների նման, մոտոցիկլետները նույնպես ունեն կրող շրջանակ, որի վրա տեղադրված են շարժիչը, փոխանցման տուփը, վառելանյութի բաքը, նստոցը և այլ մասեր։ Առջևի և հետևի անիվները հանդերձված են հիդրավլիկական մեղմիչներով, որոնք մեքենան պահպանում են ուժգին ցնցումներից ու հարվածներից։ Շարժումը փոխանցման տուփին ամրացված շարժիչից հետևի անվին փոխանցվում է շղթայի միջոցով։ Շարժիչի ծավալը 50–1200 սմ3 է։ 50 սմ3 և ավելի փոքր տարողությամբ շարժիչներով մոտոցիկլետներն անվանում են մոտոռոլլերներ։ Դրանց վրա սովորաբար տեղադրում են բենզինով աշխատող, օդահովացումով երկտակտ շարժիչներ։ Մեծ և թանկարժեք մոտոցիկլետները սովորաբար ունեն ջրահովացումով քառատակտ շարժիչներ։ Ղեկի վրա տեղադրված են առջևի արգելակի, կոճի (դրոսել), կցորդիչի բռնակները և ցոլալապտերի գործարկիչ-անջատիչը։ Մոտոցիկլետի արագությունը կարելի է փոփոխել նաև հատուկ ոտնակով։ Ներկայումս բազում մոտոցիկլետների վրա տեղադրված են փոխանցումների ինքնաշխատ տուփեր։
Մինաս (Ուրուգվայ)

Անվան այլ կիրառումների համար տե՛ս՝ Մինաս (այլ կիրառումներ)Մինաս (իսպ.՝ Minas), բնակավայր Ուրուգվայում, Լավալեխա դեպարտամենտում, նավահանգիստ Ուրուգվայ գետի վրա։


== Բնակչություն ==
Բնակչությունն ըստ 2011 թվականի տվյալների կազմում է 38 446 մարդ։

Աղբյուր՝ Instituto Nacional de Estadística de Uruguay։


== Հայտնի մարդիկ ==
Խուան Անտոնիո Լավալեխա ուրուգվայկան գործիչ։
Սեբաստյան Աբերու ուրուգվայական ֆուտբոլիստ։


== Ծանոթագրություններ ==
Բադ Ռագաց

Բադ Ռագաց (գերմ.՝ Bad Ragaz), առողջարանային քաղաք Շվեյցարիայի Սեն Գալեն կանտոնում, Ցյուրիխից գնացքով մեկ ժամ հեռավորության վրա։ Լայն ճանաչման է արժանացել հատկապես իր բնական հանքային ջրերի, հարմարավետ ու գեղեցիկ առողջարանների շնորհիվ։ Մինչև 1937 թվականը անվանվել է Ռագաց։ Ծովի մակերևույթից բարձրությունը՝ շուրջ 1000 մետր։ Զբաղեցնում է 25,4  քառակուսի կիլոմետր տարածք։ Բնակչության թվաքանակը 2017 թվականի դեկտեմբերի տվյալներով եղել է մոտավորապես վեց հազար։
Պատմական փաստաթղթերում այս բնակավայրը առաջին անգամ հիշատակվել է 843 թվականին՝ որպես Ragaces:
1854 թվականին այստեղ է մահացել գերմանացի նշանավոր փիլիսոփա Ֆրիդրիխ Շելինգը։


== Պատմաճարտարապետական հուշարձաններ ==
Ջրաբուժական սենյակներով ու սրահներով գյուղական բաղնիքները (գերմ.՝ Dorfbad), սբ. Լեոնարդի մատուռն ու Ֆրոյդենբերգի միջնադարյան ամրոցի ավերակներն ընդգրկված են Շվեյցարիայի համազգային նշանակության պատմաճարտարապետական ժառանգության ցանկում։


== Պատկերասրահ ==

		
		


== Անվանի անձինք ==

Ֆրիդրիխ Վիլհելմ Շելինգ (1775-1854) - գերմանացի փիլիսոփա, մահացել է Ռագացում
Խլոդվիգ՝ Հոհենլոե-Շիլլինգսֆյուրստի իշխան - 1901 թ. մահացել է Ռագացում
Կառլ Գարրե (ծնվ. 1857 թ., Ռագացում – 1928) - վիրաբույժ
Օեն Գիոկ Խոուվ (1874-1927) - հոլանդա-ինդոնեզիացի մարդասեր-բարեգործ և մեծ հողատեր, ով մահացել է Ռագացում


== Ծանոթագրություններ ==


== Արտաքին հղումներ ==
Պաշտոնական կայքէջը
Վոզնեսենկա (այլ կիրառումներ)

Վոզնեսենկա, կարող է վերաբերել՝

Վոզնեսենկա - գյուղ, Ուկրաինայի Դոնեցկի մարզի Մարյինի շրջանում
Վոզնեսենկա - գյուղ, Ուկրաինայի Դոնեցկի մարզի Ստարոբեշևսկի շրջանում
Վոզնեսենկա - գյուղ, Ուկրաինայի Սումիի մարզի Բուրինի շրջանում
Խլաթաղի ջուր

Խլաթաղի ջուր, գետակ Հայաստանի Սյունիքի մարզում, Ողջի գետի ավազանում։ Անցնում է Ձորաստան գյուղի մոտ։ Անվանված է գյուղի պատմական անունով


== Ծանոթագրություններ ==
Գրձելի Ճալա

Գրձելի Ճալա (վրաց.՝ გრძელი ჭალა), գյուղ Վրաստանի Կախեթի մարզ երկրամասի Ղվարելի շրջանում։ Ըստ 2014 թվականի մարդահամարի տվյալների, գյուղի բնակչությունը կազմում է 28 մարդ։ Կենտրոնի բարձրությունը 640 մետր է։


== Ծանոթագրություններ ==
Վիշնյովոե (գյուղ, Դոլինսկայայի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Վիշնյովոե գյուղում բնակվում էր 114 մարդ։ Բնակավայրը զբաղեցնում է 0,452 կմ² տարածք։ Բնակչության խտությունը կազմում էր 252,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուերտո Կաստիլյա (քաղաք)

Պուերտո Կաստիլիա, Ավիլա-քաղաք և համայնք Իսպանիայում, մտնում է Ավիլա նահանգի, Կաստիլիա և Լեոն ինքնավար մարզի։ Համայնքը գտնվում է Էլ-Բարկո դը Ավիլ Բեդրախիտ համայնքի կենտրոնում։ Զբաղեցնում է 43,28 կմ2 տարածք, բնակչությունը՝ 113 մարդ՝ 2010 թվականի տվյալներով։


== Բնակչություն ==


== Ծանոթագրություններ ==
Նովոսյոլովկա (գյուղ, Սովետսկիի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка, Ղրիմի թաթարերեն՝ Antay), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Անտայ։
2001 թվականի տվյալներով Նովոսյոլովկա գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հերձանցք

Հերձանցք, բույսերի վերգետնյա օրգանների էպիդերմիսի միկրոսկոպիկ ճեղքանման անցք՝ շրջապատված երկու կիսալուսնաձև պարփակող բջիջներով։ Վերջիններս պարունակում են քլորոպլաստներ և ունեն անհամաչափ հաստացած պատեր (խոռոչին հարող ներքին պատերն ավելի հաստ են, քան արտաքինը)։ Յուրաքանչյուր հերձանցքի տակ գտնվում է ստորհերձանցքային օդային խոռոչ, կապված տերևի միջբջջային տարածությունների հետ, որոնցով կատարվում է օդափոխանակություն։ Պարփակող և դրանց կից էպիդերմիսի բջիջների ձևը, չափերը և փոխադարձ դասավորվածությունը տեսակի որոշման համար կայուն ձևաբանական հատկանիշներ են։ Հերձանցքներ կան բույսի քլորոֆիլ պարունակող վերգետնյա բոլոր մասերում, սակայն առավել բազմաթիվ են տերևի էպիդերմիսում (1 մմ2- ում՝ 100—300)։ Հերձանցքներն իրականացնում են գազերի և գոլորշու փոխանակությունն արտաքին միջավայրի հետ։ Դա կատարվում է հերձանցքային ճեղքի բացման և փակման միջոցով (հերձանցքային շարժում), ընդ որում շարժումները կախված են միջավայրի պայմաններից (լույս, ջերմություն, ապահովվածություն ջրով ևն)։ Հերձանցքները բացվում են պարփակող բջիջների պատերի անհամաչափ հաստության (ջուրը ծծելիս արտաքին պատերն ավելի են ձգվում, քան ներքինը, կորությունն ավելանում է, խոռոչը՝ բացվում), տուրգորի դարձելի փոփոխության (օսլան փոխարկվում է շաքարի և հակառակը) պատճառով։ Կարևոր դեր են խաղում նաև կալիումի իոնները։ Բույսերի մեծամասնության հերձանցքները բացվում են առավոտյան, կեսօրին ճեղքերը նեղանում են, երեկոյան՝ փակվում։ Բաց հերձանցքներով ածխաթթու գազը թափանցում է բույսի ներքին հյուսվածքները, իսկ ֆոտոսինթեզի ընթացքում գոյացած թթվածինը և ջրի գոլորշիներն անցնում են մթնոլորտ։
Զաբոլոնե (այլ կիրառումներ)

Զաբոլոնե, կարող է վերաբերել՝

Զաբոլոնե - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Զաբոլոնե - գյուղ Ռուսաստանի Սմոլենսկի մարզի Վելիժսկի շրջանի կազմում։
Միկրոօրգանիզմներ

Միկրոօրգանիզմ (հուն․՝ μικρός, միկրոս, փոքր և ὀργανισμός, օրգանիզմ բառերից) կամ մանրէն մանրադիտակային օրգանիզմ է, որը կարող է լինել միաբջիջ կամ բազմաբջիջ։ Միկրոօրգանիզմների մասին գիտությունը միկրոկենսաբանությունն է կամ միկրոբիոլոգիան, որը ծագել է 1675 թվականին Անտոն վան Լեվենհուկի կողմից սեփական ստեղծած մանրադիտակով միկրոօրգանիզմների հայտնաբերումից հետո։ 2013 թվականի նոյեմբերի 8-ին, գիտնականները հայտնաբերեցին Երկրի վրա կյանքի ամենավաղ ենթադրելի նշանները՝ ցիանոբակտերիաների ամենահին նստվածքները, որոնք ունեն մոտավորապես 3,48 միլիարդ տարի հնություն։
Միկրոօրգանիզմները շատ տարբեր են, ընդգրկում են բոլոր պրոկարիոտները՝ բակտերիաներ և արքեաներ, ինչպես նաև տարբեր էուկարիոտներ, որոնք կարող են լինել նախակենդանիներ, սնկեր, ջրիմուռներ, մանրադիտակային բույսեր (կանաչ ջրիմուռ) և կենդանիներ (օրինակ՝ պտտաորդեր և պլանարիաներ)։ Որոշ գիտնականներ վիրուսները նույնպես դասում են այս խմբի մեջ, իսկ մի մասը կարծում է, որ վիրուսները կենդանի չեն։ Միկրոօրգանիզմների մեծամասնությունը ունի մանրադիտակային մեծություն, բայց որոշները օրինակ՝ Thiomargarita namibiensis կարող են դիտվել նաև անզեն աչքով։ միկրոօրգանիզմները տարածված են ամբողջ կենսոլորտում, այդ թվում՝ հողում, տաք աղբյուրներում, օվկիանոսի հատակում, կենսոլորտի վերին և ստորին սահմաններում։
Միկրոօրգանիզմները կատարում են կարևոր դեր էկոհամակարգերում սննդանյութերի նեխման գործում։ Որոշ միկրոօրգանիզմներ ընդունակ են ֆիքսել մթնոլորտային ազոտը, որի պատճառով կարևոր դեր ունեն ազոտի շրջապտույտում։ Վերջին հետազոտությունները ցույց են տալիս, որ միկրոօրգանիզմները կարող են խաղալ կարևոր դեր մթնոլորտային տեղումների և եղանակի ձևավորման գործում։
2013 թվականի մարտի 17-ին հետազոտողները հայտնաբերեցին, որ Մարիանյան անդունդում գոյատևում են մանրադիտակային կյանքի ձևեր։ Այլ հետազոտողներ ցույց են տվել, որ մանրէները կարող են գոյատևել 2590 մետր խորությամբ ծովի հատակի քարոլորտում մինչև 580 մետր խորության վրա։
Միկրոօրգանիզմները օգտագործվում են մարդու կողմից կենսատեխնոլոգիայում, ինչպես ավանդական՝ սննդի և ըմպելիքի պատրաստման, այնպես էլ ժամանակակից ձևերով՝ հիմնված գենային ինժեներիայի վրա։ Գոյություն ունեն նաև բազմաթիվ պաթոգեն բակտերիաներ, որոնք վտանգավոր, վնասական և նույնիսկ մահացու են կենդանիների և բույսերի համար։


== Տես նաև ==
Բակտերիաներ
Արքեաներ
Հարուցիչ
Միկրոկենսաբանություն
Վիրուսներ


== Ծանոթագրություններ ==
Մառնկու մզրեն

Մառնկու մզրեն, գյուղ Արևմտյան Հայաստանում, Բիթլիսի վիլայեթի Մշո գավառում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 10 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շատոնյոֆ Վիլվեյ

Շատոնյոֆ Վիլվեյ (ֆր.՝ Châteauneuf-Villevieille), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Կոնտ կանտոնում։
Կոմունայի տարածքը կազմում է 8.38 կմ², 2006 թվականին բնակչությունը կազմել է 822 մարդ աճի միտումով, 2012 թվականին՝ 896 մարդ, բնակչության խտությունը՝ 106.9 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 891 մարդ, իսկ 2012 թվականին 896 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 541 բնակիչներից 431-ը եղել են տնտեսապես ակտիվ, 110-ը՝ ոչ ակտիվ (ակտիվության գործակիցը կազմել է 79.7 %, 1999 թվականին եղել է 66.2 %: Աշխատունակ տարիքի 431 ակտիվ բնակիչներից աշխատում էին 405-ը (209 տղամարդ և 196 կին), 26 հաշվառված էին որպես գործազուրկ (11 տղամարդ և 15 կին)։ Աշխատունակ տարիքի 110 ոչ ակտիվ բնակիչներից 37-ը եղել են աշակերտներ կամ ուսանողներ, 42-ը՝ թոշակառուներ, իսկ 31-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 320 հարկատու տնային տնտեսություններ, որտեղ ապրում էր 809.5 մարդ։ Մեկ հարկատուին բաժին ընկնող շահույթը կազմել է 22843 եվրո։


== Ծանոթագրություններ ==
Կատվախոտ

Կատվախոտ (լատ.՝ Valeriána), կատվախոտազգիների ընտանիքի բազմամյա յուրահատուկ հոտով խոտաբույսերի ցեղ։


== Կենսաբանական նկարագիր ==
Բույսի արմատները բազմաթիվ են, երկար և կարճ երկրորդական արմատներով։ Ցողունը կանգուն է, կողավոր, սնամեջ, վերին մասում` ճյուղավորվող,բարձրությունը ՝ 0,5-2 մ։ Տերևները կենտփետրաձև են, ստորինները՝ կոթունավոր, վերինները՝ նստադիր, ամբողջական են կամ փետրաձև հատվածավորված։ Բաժակը բացակայում է։ Պսակը հնգաթերթ, բաց վարդագույն է կամ սպիտակ։ Առէջները երեքն են։ Ծաղկաբույլը վահանանման կամ հուրանանման է, ծաղիկները՝ մանր, բուրավետ, սպիտակից մինչև մուգ վարդագույն։ Ծաղկում է մայիսի վերջերից մինչև սեպտեմբերի սկիզբը։ Պտուղը երկարավուն-ձվաձև, բաց գորշագույն, փուփուլավոր սերմիկ է (ունի հաճելի հոտ, որից կատուները գրգռվում են, այստեղից էլ՝ կատվախոտ անվանումը)։


== Տեսակներ ==
Հայտնի է ավելի քան 217 տեսակ։ Առավել տարածված է դեղորայքային կատվախոտը (Valeriana officinalis)։
Արմատի թուրմն ու մզվածքն ունեն սիրտանոթային համակարգի աշխատանքը կարգավորող,
նյարդերը հանգստացնող, մարսողությունը լավացնող ներգործություն։
Հայտնի է ավելի քան 200, Հայաստանում՝ 6 տեսակ՝

կատվախոտ դեղատու (V. officinalis),
կատվախոտ սխտորուկատերեվ (V. alliariifolia),
կատվախոտ ավլախոտատերեվ (V. sisymbriifolia) և այլն։


== Տարածում ==
Տարածված է Հայաստանի գրեթե բոլոր մարզերում։ Աճում է մինչև ալպյան մարգագետիններ (ստորին լեռն, գոտուց), ամենաբազմազան տիպի հողերում և ջերմային պայմաններում, սակայն գերադասում է խոնավ հողերը։


== Քիմիական բաղադրություն ==
Կոճղարմատում և արմատներում հայտնաբերված է 0,5-2% բնորոշ վալերիանայի հոտով եթերայուղ, որը պարունակում է վալերիանա - բորնեոլայի եթեր, իզովալերիանաթթու, բորնեոլ, միտրենոլ, կամֆեն, պինեն, տերպինեոլ, լիմոնեն, սեսկվիտերպեններ, սպիրտ, մրջնաթթու, քացախաթթու, կարագաթթու, խնձորաթթու, ստեարինաթթու, պալմիտինաթթու, այնուհետև՝ ալկալոիդներ (վալերին և խատինին), գլիկոզիդ վալերիդ, դաբաղանյութեր, շաքար, քիմիական տարրերից՝ կալիում, կալցիում և մագնեզիում, օսլա, խեժ և այլն։


== Նշանակություն և կիրառում ==
Դեղաբույս է. պարունակում է եթերայուղ (որից ստանում են հանրահայտ վալերիանայի կաթիլները), ալկալոիդներ, գլիկոզիդներ, թթուներ, շաքար և այլն։ Պատրաստուկներն օգտագործվում են անքնության, նյարդ, գրգռվածության, սրտի նևրոզի, հեղձուկի, ստամոքսաղիքային համակարգի կծկանքի ժամանակ։ Օգտագործվում է նաև որպես համեմունք, ավելացնում են աղցաններին, թուրմերին, լիկյորներին և այլն։ Խոտաբույսերից պատրաստվող որոշ թեյերի բաղադրամասերից է։ Մեղրատու է։
Կատվախոտ բրդատերևը (V. eriophylla) անդրկովկասյան բնաշխարհիկ է, Հայաստանում հանդիպում է Շիրակի մարզի ենթալպյան գոտում՝ թփուտներում,
ժայռերի վրա. գրանցված է Հայաստանի Կարմիր գրքում։


== Ծանոթագրություններ ==
Ռոմաշկինո (գյուղ, Սակիի շրջան)

Անվան այլ կիրառումների համար տե՛ս՝ Ռոմաշկինո (այլ կիրառումներ)Ռոմաշկինո (ուկրաիներեն՝ Ромашкине, Ղրիմի թաթարերեն՝ Soqur Quyu), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Իկոր, Սոկուր-Կույու։
2001 թվականի տվյալներով Ռոմաշկինո գյուղում բնակվում էր 1 394 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանդու

Մանդու (կորեերեն՝ 만두; 饅頭) կորեական ուտեստ, որը նման է պելմենների։ Մանդուն ի սկզբանե չինական ուտեստ էր։ Այն հայտնվել է Չինաստանում Հան կայսերական դինաստիայի օրոք (իշխել է մ.թ.ա. 206-ից մինչև մ.թ. 220 թվականը)։ Մանդուն հայտնվել է Կորեայում Գորյոյի ժամանակաշրջանում։ «Գորյոյի պատմության» մեջ նշվում է, թե ինչպես 1343 թվականին Չունգե թագավորի օրոք հպատակներից մեկը սողոսկեց թագավորական խոհանոց, գողացավ մանդու և դրա համար պատժվեց։ Նաև «մանդու» տերմինը (կորեերեն՝ 만두) առկա է հին կորեական «Գերատեսչության էթիկետի ձևերը» (կորեերեն՝ 영접도감의궤) (1643) փաստաթղթում։ Այս փաստաթղթում ասվում է, որ մանդուն պատրաստվել են և ծառայել  որպես հյուրասիրություն չինացի բանագնացներին։


== Պատրաստում և տարատեսակներ ==
Մանդուի առանձնահատկությունն այն է, որ դրանք պատրաստվում են տարբեր միջուկներով, հաճախ համակցված։ Կարող է լինել միս (խոզի միս, թռչնամիս), ձուկ, ծովամթերք, ենթամթերք, տոֆու, սոյայի (կամ մունգ լոբի) ծիլեր, սոխ, կանաչ սոխ, սունկ (հիմնականում շիտակե), կաղամբ (սպիտակ, պեկինյան), ցուկկինի դդմիկ և այլն։  Պատրաստելիս և մատուցելիս օգտագործվում են ավանդական ասիական համեմունքներ՝ սոյայի սոուս, ոստրեի սոուս, քնջութի յուղ։
Մանդուն պատրաստում  են նաև տարբեր ձևերով՝ եփած, շոգեխաշած, տապակած, շոգեխաշած։ Թավայի կամ հալած ճարպի մեջ պատրաստած մանդուները կոչվում են Կունմանդու (կորեերեն՝ 군만두), շոգեխաշած՝ Չինմանդու ( կորեերեն՝ 찐만두), եփած արգանակի մեջ (կամ ջրի)՝ Մուլմանդու,(կորեերեն՝ 물만두)։ Կորեացիները մանդու պատրաստում են ձկան  կամ տավարի արգանակի մեջ։ Հաջորդ տարբերությունը փաթաթված խմորի բաղադրությունն է (ցորենի ալյուր, հնդկաձավար, օսլա)։ Այնուամենայնիվ, Կորեայում խմորից ստացած պարուրակի փոխարեն հաճախ օգտագործվում են ձկան, մսից և բանջարեղենից պատրաստած պարուրակներ։ Այսպես, օրինակ, ձկան մանդուում ձուկն օգտագործվում է որպես պարուրակ։ փասիանից կամ ծովատառեխից պատրաստաված մանդուի մեջ պարուրակն ընդհանրապես բացակայում է (փասիան կամ ծովատառեխի միսը մանր կտրատում են, և ստացվում են գնդիկներ, որոնք այնուհետև գլորում են օսլայի մեջ և եփում)։
Տարբեր է նաև մանդուի ձևը։
Կորեացինները պատրաստում են  քառակուսի մանդու՝ Փխյոնսու (կորեերեն՝ 편수), ձվաձև մանդու՝ Կյուասան, վերևում պտղունցով, նման է տրեպանգին (կորեերեն՝ 규아상)։


== Ծանոթագրություններ ==


== Գրականություն ==
Корейская кухня. Блюда из мяса. — DirectMEDIA. — ISBN 5998937694, 9785998937699
Դևի Զելկե

Դևի Զելկե (գերմ.` գերմ.՝ Davie Selke, հունվարի 20, 1995(1995-01-20), Շորնդորֆ, Rems-Murr, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիա), գերմանացի հարձակվող, որը հանդես է գալիս «ՌԲ Լայպցիգում»։


== Ակումբային կարիերա ==


=== «Վերդեր» ===
Իր առաջին պրոֆեսիոնալ պայմանագիրը կնքել է 2013 թվականին գերմանական «Վերդերի» հետ։ Թիմի կազմում հանդես է եկել մինչև 2015 թվականը։


=== «ՌԲ Լայպցիգ» ===
2015 թվականին տեղափոխվել է «ՌԲ Լայպցիգ», և թիմի հետ կնքել 5 տարվա պայմանագիր։


== Միջազգային կարիերա ==
2014 թվականից սկսած հանդես է գալիս Գերմանիայի Մ21 հավաքականում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Էմմա Մորանո

Էմմա Մորանո (նոյեմբերի 29, 1899(1899-11-29), Չիվյասկո, Վերչելլի, Պիեմոնտ, Իտալիա - ապրիլի 15, 2017(2017-04-15), Վերբանիա, Պիեմոնտ, Իտալիա), իտալացի երկարակյաց կին։ 2016 թվականի մայիսի 12-ից մինչև 2017 թվականի ապրիլի 15-ը եղել է աշխարհի ամենաերկարակյաց մարդը։
Իտալիայում երբևէ ապրած ամենաերկարակյաց մարդն է, Եվրոպայում՝ երկրորդն է ֆրանսուհի Ժաննա Կալմանից հետո։ 1900 թվականից առաջ ծնված վերջին ապրած մարդն է եղել։ Իտալիացի հավաստի երկարակյացներից ամենաերկարն է պահել այդ կարգավիճակը։


== Կենսագրություն ==
Էմմա Մարտինա Լուիջա Մորանոն ծնվել է 1899 թվականի նոյեմբերի 29-ին Իտալիայի Պյեմոնտի  Չիվյասկո բնակաբայրում (Վերչելլա նահանգ), Ջովանի Մորանոյի և Մատիլդա Բրեշանիի ընտանիքում։ Էմման նրանց ութ զավակներից՝ հինգ որդիներից և երեք դուստրերից ավագն էր։ Նրա ընտանիքի անդամները նույնպես երկարակյաց էին՝ մայրը, մորաքույրը, եղբայրներից և քույրերից ոմանք հատել են 90- տարեկանի սահմանը։ Քույրը՝ Անջելա Մորանոն  (1908-2011) մահացել է 102 տարեկանում։
Երբ Էմման փոքր է եղել, հոր աշխատանքի պատճառով  ընտանիքը տեղափոխվել է Սեզիայի հովտից։ Բայց ծանր կլիմայական պայմանների պատճառով նորից տեղափոխվել է և բնակվել Պալանցայի մոտ Լագո Մաջորե լճի ափին, որտեղ նա բնակվել է մինչև իր մահը։
1926 թվականի հոկտեմբերին Էմմա Մորանոն ամուսնացել է Ջովանի Մարտինուցցիի հետ։ 1937 թվականին զավակ է ունեցել, ով ապրելով ընդամենը կես տարի մահացել է։ Ամուսնությունը հաջող չի եղել։ 1938 թվականին փաստացի բաժանվել են և ապրել առանձին, թեև մինչև մահ մնացել են ամուսնացած։ Ամուսինը մահացել է 1978 թվականին։ Էմման թոշակի է անցել 1975 թվականին։
2011 թվականի դեկտեմբերին Իտալիայի նախագահ Ջորջո Նապոլիտանոն պարգևատրել է Էմմա Մորանոյին Իտալիայի ասպետական «Իտալական Հանրապետությանը մատուցած ծառայությունների համար» շքանշանով։
Ապրելով 117 տարի և 137 օր, մահացել է 2017 թվականի ապրիլի 15-ին։


== Ծանոթագրություններ ==
Հելենա Սպինակուտա

Հելենա Սպինակուտա (շվեդերեն՝ Helena Spinacuta, 1766, Գյոթեբորգ - 1846, Trelleborg, Շվեդիա), շվեդական թատրոնի դերասանուհի և ակրոբատ։


== Կենսագրություն ==
Ծննդյան պահին Հելենայի անունը եղել է Էլլնա Պերստոտտեր։ Նա ծնվել է Գյոթեբորգում 1766 թվականին Պեր Մորտենսսոնի և Կարնի Պերսդոտտերի ընտանիքում։ Նրա հայրը վանական էր Գյոթեբորգի եկեղեցում։
Յուհանը՝ Էլլնայի եղբայրը, դերասան էր, և նրա հետ միասին որպես դերասանուհի 1783-1785 թվականներին նա մասնակցում էր Գյոթեբորգի Comediehuset թատրոնի  ներկայացումներին։ 1784 թվականին նա ամուսնացավ իտալացի (վենետիկյան) պարող և ակրոբատ Անտոնիո Բարտոլոմեո Սպինակուտուի հետ (Antonio Bartolomeo Spinacuta),  այդ ժամանակ ելույթ էր ունենում Գյոթեբորգի կրկեսում և հանդիսանում էր ամենահայտնի  արտիստներից մեկը, փոխեց իր անունը` Հելենա Սպինակուտա։ 1786 թվականի գարնանը Հելենան և Անտոնիոն ելույթներ էին ունենում Լունդում, Մալմյոում և Կոպենհագենում, իսկ ամռանը Հելենան իր ելույթն ունեցավ Stenborgs Teater-ում որպես դերասանուհի, իսկ Անտոնիոն ներկաներին զվարճացնում էր իր հնարքներով՝ արարների միջև ընկած ժամանակահատվածում։ Հելենան երկար ժամանակ թատրոնում չէր խաղում, բայց նրա հմտությունն ու գեղեցկությունը բարենպաստ տպավորություն էին թողել հանդիսատեսի վրա, և նրան նվիրված բանաստեղծություններում նրա ներկայացումները կրկնելու խնդրանք կար։
1786 թվականի դեկտեմբերից մինչև 1787 թվականի մայիսը, Սպինակուտները շրջագայեցին Շվեդիայում Stenborgs Teater-ի դերասանների և Հելենայի եղբոր հետ միասին։ Նա խաղում էր բեմում, իսկ ամուսինը երգում էր, պարում և ցուցադրում  ակրոբատիկական  համարներ։ Վերջին անգամ Սպինակուտները շվեդական աղբյուրներում հիշատակվել են 1787 թվականի մայիսի 5-ին, որից հետո նրանք հեռացել են Շվեդիայից։
1795 թվականին Հելենա Սպինակուտան պայմանագիր է կնքել Ֆիլադելֆիայի Ricketts Cirkus-ի հետ որպես պարուհի։ 1796 թվականին Հռոմում նա միանգամից երկու ձիեր հեծած  հնարք կատարեց, որը հիշատակվում էր որպես «նախկինում երկրում որևէ կնոջ կողմից չկատարված հնարք»։ 1807 թվականին Անտոնիոն այլևս կենդանի չէր և Հելենան դիմեց Ֆիլադելֆիայի մասոնական օթյակին, որի անդամ էր հանդիսանում, խնդրելով ֆինանսական օգնություն ցուցաբերել իրեն և երեխաներին։ 1810 թվականին Հելենան վերադարձավ Շվեդիա, իսկ 1814 թվականից նա ապրում էր Տրելլեբորգում իր քրոջ հետ, ով ամուսնացած էր հացթուխի հետ։


== Ծանոթագրություններ ==


== Գրականություն ==
Mantalslängder 1642—1820, Mantalslängder 1642-1820M almöhus län, SE/RA/55203/55203.12/120 (1814:1), bildid: A0005563_00539.
Flodmark, Johan: Stenborgska skådebanorna. Bidrag till Stockholms teaterhistoria. Stockholm. Norstedt & söner.
Կուեն

Կուեն (ֆր.՝ Coingt), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Իրսոն կանտոնի կազմի մեջ։ Համայնքի շրջանն է հանդիսանում Վերվենը։
Համայնքի INSEE ծածկագիրն է 02204։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 77 մարդ։ 


== Տնտեսություն ==
2010 թվականին 39 մարդկանցից (15—64 տարեկան) 32-ը եղել են առավել ակտիվ տնտեսվարողներ, 7-ը եղել են համեմատաբար ոչ ակտիվ (ակտիվության ցուցանիշը կազմել է 82,1 %, 1999 թվականին եղել է 51,2 %)։ 32 ակտիվ քաղաքացիներից 30-ը աշխատել են տարբեր ձեռնարկություններում (18 տղամարդ և 12 կին), անաշխատունակների թիվը կազմել է 2 մարդ (1 տղամարդ և 1 կին)։ 7 ոչ ակտիվ մարդկանցից 1-ը եղել է կամ աշակերտ կամ էլ ուսանող, 3-ը եղել են թոշակառու, 3-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կուեն ազգային համալսարանի վիճակագրությունը (ֆր.)
Բոնակ Իրազեն

Բոնակ Իրազեն (ֆր.՝ Bonac-Irazein), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ (Սեն Ժիրոն շրջան)։ 
Համայնքի INSEE կոդ՝ 09059։


== Բնակչություն ==
Համայնքի բնակչությունը 2008 թվականին կազմում էր 138 մարդ։


== Տնտեսություն ==
2007 թվականի տվյալներով 87 աշխատունակ տարիքի մարդկանցից (15-64 տարեկան) 54-ը տնտեսապես ակտիվ էին, 31-ը անգործունակ (ակտիվության ցուցանիշը 64,4 %, 1999 թվականին եղել է՝ 62,5 %)։ 56 աշխատունակ բնակիչներից 44-ը աշխատում էին (28 տղամարդ և 16 կին), անաշխատանք էին 12-ը (7 տղամարդ և 5 կին)։ 31 անգործունակ մարդկանցից 8-ը աշակերտներ կամ ուսանողներ են, 6-ը թոշակառու, 17-ը անաշխատունակ էին այլ պատճառներով։


== Տեսարժան վայրեր ==
Բոնակ եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բոնակ Իրազեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-13 
«Արխիվացված պատճենը» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Ռուբեն Առաքելով

Ռուբեն Ավագի Առաքելով (դեկտեմբերի 14, 1926(1926-12-14), Բաքու, ԱԽՖՍՀ, ԽՍՀՄ), հայ բժիշկ, վարակաբան։ Բժշկական գիտությունների դոկտոր (1974), պրոֆեսոր (1975):


== Կենսագրություն ==
Ռուբեն Առաքելովը ծնվել է Բաքվում։ 1954 թվականին ավարտել է Ադրբեջանի պետական բժշկական ինստիտուտը։
1964 թվականից աշխատել է Երևանի բժշկական ինստիտուտում, 1969-1986 թվականներին եղել է մանկական վարակիչ հիվանդությունների, 1986-1996 թվականներին՝ վարակիչ հիվանդությունների և մանկական վարակիչ հիվանդությունների միացյալ ամբիոնների վարիչ։ 1974-1996 թվականներին եղել է ՀՀ առողջապահության նախարարության գլխավոր մանկական վարակաբան, 1972-1998 թվականներին՝ ՀՀ վարակաբանների գիտական ընկերության նախագահ։
Աշխատությունները վերաբերում են վարակիչ հիվանդությունների ժամանակ հոմեոստազի ուսումնասիրությանը։


== Երկեր ==
Основные клинические признаки, ранняя диагностика и лече­ние важнейших детских инфекционных заболеваний и интоксикаций, 1998.


== Գրականություն ==
Айриян А. П. Армянские учёные-медики. - Ер., 1998 - 276 с.


== Ծանոթագրություններ ==
Յուլիա Ռեբեկա Ադլեր

Յուլիա Ռեբեկա Ադլեր (գերմ.՝ Julia Rebekka Adler, 1978, Հայդելբերգ, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի ալտահարուհի։


== Կենսագարական տվյալներ ==
Ադլերը սկսել է ալտ նվագել վեց տարեկան հասակում։ Նա մրցանակ է շահել գերմանացի երիտասարդ տաղանդների մրցույթում։ Այնուհետև սկսել է մասնակցել տարբեր երաժշտական փառատոների։ Եղել է Քիմ Քաշքաշյանի աշակերտուհին։ Մասնակցել է Յուրի Բաշմետի, Ուոլթեր Լևինի և այլ ալտահարների վարպետության դասընթացներին։ 2002 թվականին արժանացել է Ֆելիքս Մենդելսոնի անվան մրցանակին։
Որպես սոլիստ հանդես է եղել մի շարք գերմանական նվագախմբերի հետ։ Այժմ Մյունխենի Ֆիլհարմոնիկ Նվագախմբի երկրորդ սոլո ալտահարն է, նաև "Քուսս" լարային կվարտետի ալտահարն է։ Աշխատում է տարբեր անսամբլների հետ, այդ թվում նաև Բեռլինի Սոլիստների օկտետի և Վիարդո անսամբլի հետ։


== Ծանոթագրություններ ==
Գանձաձոր (գետակ)

Գանձաձոր, գետակ Ճորոխի ավազանում, Օլթիի աջակողյան վտակը։ Անցնում է համանուն գյուղի միջով։


== Ծանոթագրություններ ==
Մասրաջուր (գետ)

Մասրաջուր, գետակ Հայաստանի Շիրակի մարզում, Չիչկան գետի աջակողմյան օժանդակը։ Սկիզբ է առնում Շիրակի լեռների լանջերից և Ձորաշեն գյուղից 1,5 կմ հարավում միախառնվում մայր գետին։ Երկարությունը՝ 4,5 կմ։


== Ծանոթագրություններ ==
Կատաղիներ

«Կատաղիներ» (ֆր.՝ Enragés), մականուն, որ տրվել է ֆրանսիական հեղափոխության ժամանակ առավել ձախ հոսանքի ներկայացուցիչներին՝ քաղաքային պլեբսի գաղափարախոսներին (Ժակ Ռու, Ժան Թեոֆիլ Լեկլերք, ժան Ֆրանսուա Վառլե և ուրիշներ)։ «Կատաղիները», դեմ չլինելով մասնավոր սեփականությանը, կոչ էին անում «անխնա պայքարել սպեկուլյանտների դեմ», գլխավորել են լայն սպառման ապրանքների վրա կայուն գներ հաստատելու համար շարժումը։ «Կատաղիները» կարևոր դեր են խաղացել ժիրոնդիստների (որոնք և տվել են «կատաղիներ» անունը) դեմ յակոբինյանների պայքարում։ 
Յակոբինյան դիկտատուրայի հաստատումը չբավարարեց «կատաղիներ»-ին, որոնք պահանջում էին անհապաղ միջոցներ ստորին խավերի վիճակը բարելավելու համար։ «Կատաղիները» խստորեն քննադատեցին 1793 թվականի յակոբինյան սահմանադրությունը։ Յակոբինյանները, որոնց համար թանկ էր դաշինքը «կատաղիներ»-ի հետ ժիրոնդիստների դեմ պայքարում, 1793 թվականի կեսին խզեցին այդ դաշինքը և աշնանը ջախջախեցին նրանց։
Մեծ Ղարամուրատ

Մեծ Ղարամուրատ (ադրբ.՝ Böyük Qaramurad), գյուղ, ներկայիս Ադրբեջանի Հանրապետության Գետաբեկի շրջանում, պատմական Մեծ Հայքի Ուտիք նահանգի Գարդման գավառում։


== Տես նաև ==
Հարանց վանք
Աղդաշ (Արճակի գավառ)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, գյուղակ Արևմտյան Հայաստանում, Վանի վիլայեթի Արճակի գավառակում։ Գտնվում էր Վան քաղաքից 23-24 կմ հյուսիս-արևելք, Արճակ քաղաքից 3 կմ հեռավորության վրա, սարահարթում։


== Պատմություն ==
Գյուղն ավերվել և լքվել է 1915-1918 թվականներին։


== Բնակչություն ==
1850-ական թվականներին ուներ 3 տուն՝ 21 հայ բնակչով։


== Պատմամշակութային կառույցներ ==
Գյուղի հյուսիս-արևելյան կողմում, մի փոքրիկ հարթավայրի վրա գտնվում էր Ս. Աստվածածին վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պեչիշչե (գյուղ, Սումիի շրջան)

Անվան այլ կիրառումների համար տե՛ս՝ Պեչիշչե (այլ կիրառումներ)Պեչիշչե (ուկրաիներեն՝ Печище), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Պեչիշչե գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվան Բոնդարենկո

Իվան Իվանովիչ Բոնդարենկո (ռուս.՝ Иван Иванович Бондаренко, մայիսի 18, 1910(1910-05-18), Տագանրոգ, Դոնի զորքի մարզ, Ռուսական կայսրություն - սեպտեմբերի 13, 1999(1999-09-13), Տագանրոգ, Ռոստովի մարզ, Ռուսաստան), ռուս խորհրդային գրող, չեխովագետ, մանկավարժ։ Մանկավարժական գիտությունների թեկնածու, Տագանրոգի պետական մանկավարժական ինստիտուտի դոցենտ (1970)։


== Կենսագրություն ==
Իվան Իվանովիչ Բոնդարենկոն ավարտել է Տագանրոգի Ա. Պ. Չեխովի անվան թիվ 2 միջնակարգ դպրոցը և գերազանցությամբ Ռոստովի պետական մանկավարժական ինստիտուտի ռուսաց լեզվի և գրականության ֆակուլտետը։ Տագանոգի առաջին ռադիոլրագրողն է։
1943-1948 թվականներին աշխատել է որպես «Տագանրոգսկայա պրավդա» թերթի պատասխանատու քարտուղար, ռուսաց լեզվի և գրականության ուսուցիչ Տագանոգի Ա. Պ. Չեխովի անվան թիվ 2 միջնակարգ դպրոցում (1949-1961), դասախոսել է Տագանրոգի պետական մանկավարժական ինստիտուտի մանկավարժության և հոգեբանության ամբիոնում (1964-1979)։
Բոնդարենկոն «Տագանոգսկայա պրավդա» թերթի խմբագրությանը կից գործած գրական միավորման կազմակերպիչն ու առաջին ղեկավարն էր, Ա. Պ. Չեխովի անվան թիվ 2 միջնակարգ դպրոցի պատմության թանգարանի հիմնադիրը։ 60 գիտահետազոտական աշխատությունների և հոդվածների հեղինակ է։ Անտոն Չեխովի մասին գրած «Նրա կյանքի հետքերը» գրքի համար արժանացել է Ռոստովի մարզային գրական մրցանակի դափնեկրի կոչման։
Հրատարակել է «Տագանրոգում իմ, Տագանրոգում», «Առկայծումներ», «Տագանրոգյան սյուիտ» բանաստեղծական ժողովածուները, վրացի գրող Վանո Դարասելիի ստեղծագործությունների թարգմանությունները։ Բոնդարենկոն ժողովրդական լուսավորության գերազանցիկ էր, պարգևատրվել է բազմաթիվ մեդալներով։


== Ծանոթագրություններ ==
Աղտ (լեռ)

Աղտ, լեռ Թուրքիայի Սեբաստիայի նահանգում՝ Սեբաստիա քաղաքի շրջանում։


== Ծանոթագրություններ ==
ABC (այլ կիրառումներ)

ABC բառը պարունակում է հետևյալ իմաստները.

ABC (ծրագրավորման լեզու) - ընդհանուր նշանակության բարձր մակարդակի ծրագրավորման լեզու
ABC (խումբ) - բրիտանական երաժշտական խումբ, որը կատարում է New Wave, The New Romantics, synthpop ոճի երգեր
ABC (հեռուստաընկերություն) - ԱՄՆ-ի առևտրային հեռուստաընկերություն
Սեն Մարի

Սեն Մարի (ֆր.՝ Saint-Mary), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 376 մարդ, բնակչության խտությունը` 17.20 մարդ/կմ²։ Բնակավայրը զբաղեցնում է 21.86 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 222 աշխատունակ (15-64 տարեկան) բնակիչ, որոնցից ակտիվ էին 171-ը, իսկ ոչ ակտիվները` 51։ Ակտիվության ցուցանիշը կազմում է 77,0 %։ 171 աշխատունակ մարդկանցից աշխատել է 155 անձ (82 տղամարդ և 73 կին)։ Գործազուրկ են եղել 16 անձ (6 տղամարդ և 10 կին)։ 51 անաշխատունակներից 8-ը եղել են աշակերտներ կամ ուսանողներ, 29-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պորոզովո (գյուղ, Զավոլժսկի շրջան)

Պորոզովո (ռուս.՝ Порозово), գյուղ Ռուսաստանի Իվանովոյի մարզի Զավոլժսկի շրջանի կազմում։
Բնակչությունը վերջին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադախալի

Ադախալի, ավերակ գյուղ Արևմտյան Հայաստանում, Էրզրումի վիլայեթի Ալաշկերտի գավառակում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էվա Էրիքսոն (քաղաքական գործիչ)

Էվա Էրիքսոն (շվեդերեն՝ Eva Eriksson, հունիսի 1, 1947(1947-06-01), Vara, Սկարաբորգ, Շվեդիա), 2004-2012 թվականներին Շվեդիայի Վարմլենդ վարչաշրջանի նահանգապետ։


== Գործունեություն ==
Շվեդիայի քաղաքականության մեջ ակտիվություն է ցուցաբերել 1990-ական թվականների սկզբից։ 2004 թվականից, համատեղելով Վարմլենդ վարչաշրջանի նահանգապետության հետ, եղել է շվեդական ամերիկյան կենտրոնի խորհրդի նախագահ։ Նա նաև Կարլստադի համալսարանի հոգաբարձուների խորհրդի փոխնախագահն էր, իսկ 1992-2001 թվականներին՝ Folkpartiet կուսակցության փոխնախագահը։ 1994-1999.թվականներին աշխատել է պառլամենտում։ Գործունեության ընթացքում նրա ուշադրության կենտրոնում են եղել բարեկեցությունը, դեղամիջոցները, կենդանիների պաշտպանությունն ու շրջակա միջավայրը։ Օգնել է հիմնադրել շվեդա-ամերիկյան խորհուրդը ևայդ կազմակերպության նախագահն է։ Հնադիսանում է Լիբերալ ժողովրդական կուսակցության անդամ։


== Պարգևներ ==
Շվեդիայի և Հյուսիսային Ամերիկայի միջև կապի հաստատման և հետագա զարգացման գործում իր աշխատանքի համար արժանացել է SCA Մեծ նվաճումների մրցանակի։


== Ծանոթագրություններ ==
Ոսկու տարադրամային ռեզերվներ

Ոսկու տարադրամային ռեզերվներ , պետությանը (գանձատներին, կենտրոնական բանկերին) պատկանող ոսկու կամ ոսկյա ստակների պաշարներ, արտասահմանյան բանկային հաշիվներում օտարերկրյա արժույթի միջոցներ և օտարերկրյա բանկային տոմսեր։ Արժույթի միջազգային հիմնադրամի (ԱՄՀ) անդամ երկրներն իրենց ոսկու տարադրամային ռեզվերների մեջ են ընդգրկում նաև լիմիտի (Ֆոնդի կապիտալին երկրի մուծած անդամավճարի չափը ոսկով) ազատ մնացորդը, որի սահմաններում նրանք անվերապահ իրավունք ունեն Ֆոնդից օտարերկրյա արժույթ պահանջել։ Ոսկու տարադրամային ռեզվերները հիմնականում կատարում էին միջազգային վճարային միջոցների պահեստային ֆոնդի ֆունկցիաներ, անհրաժեշտության դեպքում օգտագործվում են վճարային հաշվեկշռի դեֆիցիտը ծածկելու և ազգային արժույթի կուրսը պահպանելու նպատակով։ 

Ռեզերվների մեծությունը կայուն չէ․ օպտիմալը դրա այն մակարդակն է, որի դեպքում երկիրը կարողանում է ժամանակին, առանց ընդհատումների մարել օտարերկրյա պարտքերը։ Ռեզերվների սպառվելը վկայում է երկրի անբարենպաստ արժութային դրության մասին։ Ոսկու տարադրամային ռեզվերների ընդհանուր գումարը և դրանում ոսկու բաժինը կապիտալիստական երկրների միջև անհավասար է բաշխված։
Նախանձ

Նախանձ, բացասական դիրքորոշում ուրիշների հաջողությունների հանդեպ։
Այդ դիրքորոշումն ունեցող մարդը չի ցանկանում, որ ուրիշները բարվոք վիճակում գտնվեն։ Նախանձը անձի ֆրուստրացվածության արտահայտություն է և վկայում է այն մասին, որ նրա գործունեությունը բավարար չափով հաջող ընթացք չունի և հոգեվիճակն էլ տառապալից է։
Երբեմն նախանձը կարող է հանգեցնել ագրեսիվ գործողությունների։


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Էրժեբետ Շաար

Էրժեբետ Շաար (հունգ.՝ Schaár Erzsébet, հուլիսի 27, 1908(1908-07-27)[…], Budafok, Բուդապեշտ, Ավստրո-Հունգարիա - օգոստոսի 29, 1975(1975-08-29)[…], Բուդապեշտ, Հունգարական Ժողովրդական Հանրապետություն), հունգարացի քանդակագործ։ Միխայ Մունկաչիի անվան մրցանակի դափնեկիր։ Հունգարիայի Ժողովրդական Հանրապետության վաստակավոր քանդակագործ (1972):


== Կենսագրություն ==
Էրժեբետ Շաարը ծնվել է 1905 թվականին։ Ուսանել է Ժիգմոնդ Կիշֆալուդի-Շտրոբլի մոտ։ 1932 թվականին որպես երիտասարդ արվեստագետ, արժանացել է Սինենյի մրցանակի (հունգ.՝ Szinyei-díját): 1935 թվականին ամուսնացել է քանդակագործ Թիբոր Վիլտի հետ։ Շաարի առաջին անհատական ցուցահանդեսը կայացել է 1932 թվականին Բուխարեստում։ 1940-ական թվականներին Ալբերտո Ջակոմետիի արձանների նմանությամբ ստեղծել է փոքրածավալ փայտե բարձրաքանդակներ, միաժամանակ կրկնօրինակել է մի շարք պառկած ֆիգուրներ։ Ստեղծել է քանդակներ, որոնք պատկերում են կնոջ մարմինը, սիրահար զույգին, զոհված զինվորին։ Աշխատանքում կիրառել է նաև ճարտարապետական տարրեր։ Բնական չափերի քանդակներ ստեղծելու համար օգտագործել է թեթև ստիրոլ, որը հեշտությամբ կարող է կտրվել։ 1970 թվականին Բուդապեշտի Մյուչառնոկ արվեստի սրահում կայացել է Շաարի հետահայաց ցուցահանդեսը, երկու տարի անց ցուցադրվել է Անտվերպենում և Ժնևում։ 1977 թվականին Դյուսելդորֆի Լեհմբրուք թանգարանում կայացել է Շաարի հետահայաց ցուցադրությունը։
Շաարի ստեղծագործությունները գտնվում են Բուդապեշտի, Կեչկեմետի, Միշկոլցի, Պեչի, Տիհանիի հանրային վայրերում։ Ստեղծագործությունների զգալի մասը Սուրբ Իշտվան թագավորի անվան թանգարանի ցուցանմուշներն են։


== Պատկերասրահ ==

		
		
		
		


== Ծանոթագրություններ ==


== Լրացուցիչ գրականություն ==
Németh, Lajos. "Schaár, Erzsébet." In Grove Art Online. Oxford Art Online,  (accessed February 16, 2012; subscription required).


== Արտաքին հղումներ ==
Entry for Erzsébet Schaár on the Union List of Artist Names
Օսիչոկ

Օսիչոկ (ուկրաիներեն՝ Осічок), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1895 թվականին։
2001 թվականի տվյալներով Օսիչոկ գյուղում բնակվում էր 98 մարդ։ Բնակավայրը զբաղեցնում է 0,053 կմ² տարածք։ Բնակչության խտությունը կազմում էր 1849,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միլանդու

Միլանդու (մալդիվերեն՝ މިލަންދޫ), կղզի, Մալդիվյան Շավիանի Աթոլ վարչական շրջանում։ Աշխարհագրորեն, այն կազմում է Թիլադհունմաթի Աթոլի Միլադհումմադուլու խմբավորման մի մասը։
Այն Շավիանի Աթոլի վարչական մայրաքաղաքն է։


== Պատմություն ==
Միլանդուն անմարդաբնակ էր 1997 թվականին, Երբ Մալդիվի Ատոլսի նախարար Աբդուլլա Համեդը ձեռնամուխ եղավ այդտեղ տներ կառուցելու և բնակիչների տեղափոխմանը հարևան Մաականդու կղզուց, որտեղ ջուրը աղտոտվել էր։ Վերաբնակեցումը արագացվել է 2004 թվականին, երբ ցունամին խիստ վնասեց ՄաականդուՆ։ Կառավարությունը պաշտոնապես ճանաչեց Միլանդուն որպես բնակեցված կղզի 2005 թվականի մարտի 20-ին։ Ավելի քան 2140 բնակիչ ունեցող կղզին, այժմ Շավիանի Աթոլի ամենաբազմամարդ կղզին է։ Այն Աթոլի վարչական մայրաքաղաք է դարձել 2009 թվականի Հոկտեմբերի 26-ին։


== Աշխարհագրություն ==
Կղզին գտնվում է երկրի մայրաքաղաք Մալեից հյուսիս՝ 235,12 կմ (146 կմ; 127 մղոն)։
Միլանդուն գտնվում է 06 ° 17′05 ″ N 73 ° 14′36 ″ E տարածքում՝ Շավիանի Աթոլի հարավ-արևելքում, Մաականդուի և Նալանդուի միջև։ 126 հեկտար տարածք ընդգրկելով՝ Միլանդու Աթոլի ամենամեծ կղզին է։
Հյուսիսարևմտյան Միլենդուում կա մի լիճ է՝ Սիկունդի Կուլին («Փրավնի լիճ») լիճը, որն այսպես կոչված է իր առատ ծովախորշերի և ծովախեցգետինների պատճառով, որոնք թափանցիկ են և ունեն մինչև 1,5 դյույմ (38 մմ) երկարություն։ Բարաքուդան և մի շարք այլ ձկնատեսակներ, նույնպես բնակվում են լճում, մինչդեռ իր ափի մոտ ապրում են ծովախեցգետիններ և ճգնավոր ծովախեցգետիններ։ Սիկունդի Կուլհին ունի մոտ 350 ֆուտ (110 մ) երկարություն, 250 ֆուտ (76 մ) լայնություն և մինչև 5 ֆտ (1,5 մ) խորություն։ Կենտրոնում գտնվող կավը օգտագործվում է ավանդական բժշկության համար։ Շշադդումը, երկաթափայտը, ծովային հիբիսկուսը և մանգրավանները տարածված են մոտակայքում, մինչդեռ մեծ մորինդա և կոկոսյան արմավենու քանակը հազվադեպ է:
Հարավարևմտյան Միլանխու քաղաքում կա լճակ՝ Ռեյի Կուլին («Կարմիր լճակ»), այսպես է անվանվել, քանի որ բորբոսից բույսերի և շրջապատող ճահճի բամբակյա կտորները վերականգնում են նրա ջուրը։ Այն փոքր է և ավելի ցածր, քան Սիկունդի Կուլին, բայց հանրաճանաչ է, որպես խնջույքների վայր:


== Ժողովրդագրություն ==


== Տնտեսություն ==


=== Գյուղատնտեսություն ===
Պլանտան հիմնական գյուղատնտեսական արտադրանքն է, և այնտեղ աճեցվել է 2006 թվականից ի վեր, ֆերմերային տնտեսություններում 2000 քմ (190 մ 2) մինչև 12,000 քառակուսի ֆուտ (1,100 մ 2) հողատարածքի վրա։ Գյուղացիները վաճառում են արոտավայրերը Շավիանի Աթոլում և Մալեում։ Գյուղատնտեսության պակասը անտառահատման պատճառ է դարձել:


== Ծանոթագրություններ ==


== Արտաքին հղումներ ==
https://web.archive.org/web/20101226010630/http://milandhoolive.net/
http://milandhoozuvaanun.wordpress.com/
Milandhoo
Դիաստոլա

Դիաստոլա, սրտի աշխատանքի ցիկլի փուլերից մեկը, որը բնորոշվում է տվյալ սրտամասի մկանների թուլացմամբ։ Յուրաքանչյուր ցիկլի ընթացքում նախասրտերի դիաստոլան միջին հաշվով տևում է 0,7 վայրկյան (ցիկլի տևողությունը 7/8-ը), իսկ փորոքների դիաստոլան՝ 0,5 վայրկյան (ցիկլի տևողության 5/8-ը)։
Դիաստոլայի աշխատանքի ժամանակ բարձրանում է արյան ճնշումը, հասնելով միչնև «120/80» 80 չափանիշի։ Դիաստոլան նպաստում է թոքային եւ աորտայի փականների փակմանը, որոնք բացվում են սիստոլայի ժամանակ։ Անվանումը առաջացել է հունարեն «διαστολη» բառից։


== Ծանոթագրություններ ==
OnePlus 2

OnePlus 2՝- չինական OnePlus ընկերության սմարթֆոնն է, որը ներկայացվել է 2015 թվականի հուլիսի 29-ին։ Սա շարքի երկրորդ սմարթֆոնն է։ OnePlus 2-ը իր նախորդից տարբերվում էր դիզայնով և տեխնիկական հատկանիշներով։


== Տեխնիկական տվյալներ ==
Մոդելի մեջ առաջին անգամ OnePlus ընկերության համար օգտագործվել է մատնահետքերի սկաներ, որը ներկառուցվել է «տուն» կոճակի մեջ։ OnePlus 2-ը դարձել է նաև USB Type-C պորտով աշխարհում առաջին սմարթֆոնը։


== Օպերացիոն համակարգ ==
OnePlus 2-ը թողարկվեց OxygenOS 2.0 ֆիրմային ներկառուցված ծրագրաշարով, որը հիմնված էր Android 5.1 Lollipop-ի վրա։ Android 6.0.1-ի հիման վրա OxygenOS 3-ի թարմացումը թողարկվել է 2016 թվականի մայիսին։ 
OnePlus 2-ը պաշտոնապես չի ստացել Android 7-ի վրա հիմնված «Nougat» թարմացումը։ Ոչ պաշտոնապես OnePlus 2-ը հնարավոր է թարմացնել մինչև Android 8.0 Oreo LineageOS 15 ներկառուցված ծրագրաշարի մեջ։
OnePlus 2-ում առաջին անգամ հայտնվել է «Alert Slider» հատուկ ոլորատուփը, որը գտնվում է ձայնի կարգավորման կոճակի կողքին։ Ոլորատուփը թույլ է տալիս սմարթֆոնը միացնել օգտագործողի կողմից նախապես ընտրված երեք ռեժիմներով, լռելյայն դրանք են՝ «Անձայն», «Թրթռոց» և «Զանգ»։


== Վաճառքներ ==
White Basic տարբերակը 16 Գբ ներկառուցված հիշողությամբ արժեցել է 329 դոլար, իսկ Sandstone Black Premium-ի տարբերակը 64 ԳԲ-ով՝ 389 դոլար։ Կևլարից կամ բամբուկից ֆիրմային հետևի վահանակները արժեցել են 27$:
OnePlus 2-ը վաճառքի է հանվել Եվրոպայում, ԱՄՆ-ում և Հնդկաստանում օգոստոսի կեսերին։ Վաճառքն իրականացվել է հրավերով, Ինչպես OnePlus One-ի դեպքում։
Վաճառքի մեկնարկից հետո առաջին 72 ժամվա ընթացքում ամրագրվել է 1 միլիոն OnePlus 2: Մեկ շաբաթ անց կատարվել է 2 մլն նախնական պատվեր։ 2015 թվականի սեպտեմբերին նախնական պատվերների ընդհանուր թիվը կազմել է 5 միլիոն։
2015 թ. հոկտեմբերի 12-ին OnePlus-ը վաճառում էր OnePlus 2 ժամը 12:00-ից մինչև 13:00 HKT/CEST/PDT իր կայքում, առանց հրավերների։


== Հետաքրքիր փաստ ==
OnePlus ընկերությունը Netflix-ի հետ պայմանավորվածություն է ձեռք բերել OnePlus 2 և OnePlus X մոդելների գովազդի մասին։ Այդ պատճառով «Խաղաքարտերի տուն» բազմասերիանոց ֆիլմի չորրորդ սեզոնում առաջին տիկինը օգտագործում է OnePlus 2 սմարթֆոնը։


== Ծանոթագրություններ ==